  Наталья Тетерина Удмурт егитъёслэн «БиГерд» улосвылкуспо форумазы люкаськемъёслэн лыдзы таяз арын кык поллы йылӥз. Татарстанысь Лӧзя (Малые Лызи) черкогуртын ортчем ужрадэ Бигерысь, Удмуртиысь, Марий Элысь но Москваысь 16-30 аресъем 70 адями пыриськиз. Со сярысь ивортодэтъя «Удмуртия» агентстволы Татарстанысь удмуртъёслэн автономизылэн быдэсъясь кивалтӥсез Марина Иванова вераз. Форуме пыриськисьёс этноблогинг, творчество, дизайн но спорт ӧръёсъя тодон-валанъёс басьтӥзы. Вань люкаськемъёс ас мылкыд каремзыя лыктӥзы шуыса, нокинэ косӥсь ӧй вал, пусйиз Иванова. Кылем арын калык, кудӥз лыктӥз, соос ваньзы асьсэ эшъёссылы веразы. Кылсярысь, Кукмор ёросысь кылем арын вал вить адями, нош таяз 16 адями луиз. Со нылпиос, кудъёсыз ветлӥзы кылем арын, соос ветлыны ӧз быгатэ, но соослэн эшъёссы лыктӥзы Марина Иванова, Татарстанысь удмуртъёслэн автономизылэн быдэсъясь кивалтӥсезСолэн верамезъя, форумлэн ужпумез — удмурт лулчеберетэз егитъёс пӧлын вӧлмытон — «БиГерд» бренд улсын быдэсмиз. Талэн ужпумез вал калык люканы, и кызьы ке но йыразы мед лыктоз, соос удмуртъёс шуыса и марлы кулэ удмурт сяммес утьыны шуыса. Мон шумпотӥсько, пиналъёс сое валазы шуыса. Соос огшоры шулдыръяськыны гинэ ӧз лыктэ, <…> утчаны амалъёс лулчеберетэз утьыны туала дуннеын Марина Иванова, Татарстанысь удмуртъёслэн автономизылэн быдэсъясь кивалтӥсезФорум дыръя вань мылкыд карисьёс асьсэ малпанъёсынызы, ӵектосъёсынызы тодматыны быгатӥзы. Азьланяз тужгес устооссэ проектъёсты йылаз-пумаз вуттон вылысь «БиГерд» форумез радъясьёс ӵектосъёслэн авторъёссы понна дышетон ортчытыны чаклало.  Тегъёс: Лулчеберет егитъёс Удмуртия удмуртъёс Мерлык Татарстан  